  Майя Бывальцева 30-тӥ инвожое Ижкарын улон интыя юнматэм школаосы нырысетӥ классэ мынӥсьёслэсь куриськонъёссэя кутон йылпумъяськиз. Та дырозь ик школае черодтэк яке нырысьёсыз пӧлын шедьыны эриркадэн адямиос куриськон сётыны кулэ вал. Та нуналъёсы кар администрациысь дышетонъя управлениын ӟырдыт телефон линия ужаны кутскиз. Со сярысь элькунысь дышетонъя но тодосъя министерстволэн пресс-службаез ивортӥз. 41-46-56, 41-45-59 номеръёс вордӥськонысен удмуртарняозь 8 час 30 минутысен 17 час 30 минутозь ужалозы (12 асысен 13 часозь нуназеяны вис). 5-тӥ пӧсьтолэзёзь школаосын кутэм пиналъёслэн лыдметъёссы дась луыны кулэ. Ижкарын 77 школаос пиналъёсты нырысетӥ классэ куто. 29-тӥ инвожолы 9 сюрс 793 куриськонъёс вуизы Школа борды юнматымтэ интыын улӥсьёслэсь куриськонъёссэс 6-тӥ пӧсьтолэзе кутыны ӧдъялозы но буш интыосты тырмытытозь, но 6-тӥ куарусёнозь, возьмалозы. Буш интыос ӧвӧл шуыса ужкагаз сётӥзы ке, анай-атайёс дышетонъя управление вазиськыны кулэ (Ленин нимо ульча, 2, 306-тӥ висъет). Нырысь ик 41-45-60 телефонъя жингыртоно. Вазиськисьёсты пуксёнэ, вирнуналэ, покчиарняе 14 часысен 17 часозь куто. Тодэ вайытом, 2021-тӥ арын Удмуртиын нырысетӥ классэ 21 сюрс 899 пиналъёс мынозы.  Тегъёс: Дышетон Ижкар Удмуртия школаос  